Jason Rohde vra weer borgtog | Maroela Media
Die sakeman en veroordeelde moordenaar Jason Rohde sal eers volgende week hoor of sy jongste aansoek om borgtog suksesvol was.
Die hooggeregshof in Kaapstad het Woensdag uitspraak voorbehou in sy aansoek om borgtog, nadat die appèlhof verlede maand toestemming gegee het dat Rohde teen sy vonnis appelleer. Hy vra vir borgtog hangende die uitslag van dié appèl.
Rohde voer in hofstukke aan hy wil op borgtog vrygelaat word sodat hy na sy sakebelange kan omsien en sy kinders finansieel kan onderhou.
Rohde dien tronkstraf van 20 jaar in die Drakenstein-gevangenis uit vir die moord op sy vrou, Susan, asook vir regsverydeling omdat hy die moord soos 'n selfmoord wou laat lyk.
Susan se liggaam is 'n toegesluite badkamer gekry van die kamer wat sy in Julie 2016 met Rohde by die Spier-wynlandgoed in Stellenbosch gedeel het. 'n Elektriese koord was om haar nek gedraai en was aan 'n haak agter die badkamerdeur vasgemaak.
Adv. William King, Rohde se regsverteenwoordiger, tydens die aansoek. Rohde was nie vandag self in die hof nie. (Foto: Brendan Magaar/ANA)
Regter Gyaat Salie-Hlope het Rohde in Februarie vanjaar tot 18 jaar tronkstraf vir die moord gevonnis en vyf jaar vir dwarsboming van die gereg. Drie jaar van laasgenoemde vonnis word gelyklopend met die vonnis vir moord uitgedien.
Salie-Hlope sal volgende Donderdag uitspraak lewer in die borgtogaansoek.
hooggeregshof In die nuus Jason Rohde moorde
Die man se arrogansie verstom my!
Waar sit sy ore? Regter Hlope moet hom sommer nog 'n paar jaar gee op sy vonnis.
Hoe dik vellig en arrogant… Sit papa sit jy wou mos jou kinders se ma dood maak….
Dit voel vir my dit gaan nie regtig oor sy besigheid nie. Daar steek iets anders in die storie van hom wat borg wil he, mens kan verkeerd wees.